by admin
भोजपुरी फिल्मों के सुपरस्टार दिनेशलाल यादव फिल्म “निरहुआ मेल” में एगो ऑटो ड्राईवर का भूमिका में आइल बाड़े. “निरहुआ रिक्शावाला” में रिक्शावाला के शानदार भूमिका निभा चुकल निरहुआ “निरहुआ मेल” में ऑटो चालकन के दर्द आ समस्या के बड़का परदा पर पेश करीहे. श्री प्रियंका पिक्चर्स के बैनर तले बनत एह फिल्म में निरहुआ के कंपलीट एक्शन अवतारो देखे के मिली. एहमें निरहुआ देशी एक्शन करत लउकीहे जवना के देख के लोग चउँक जाई. निरहुआ के कहना बा कि “निरहुआ मेल” जइसन एक्शन अबले कवनो भोजपुरी फिल्म में नइखे आइल. एह दृश्यन के फिल्मावे में लगभग करोड़ रूपिया खरचल गइल बा आ एह दृश्यन के फिल्मवले बाड़े तेलगू आ तमिल फिल्मन के मशहूर एक्शन मास्टर वेकेंट. फिल्म में निरहुआ के नायिका बाड़ी भोजपुरी के नं॰ 1 अदाकारा पाखी हेगड़े. फिल्म में मनोज टाईगर, रोजा उस्मानी, गोपाल राय, पुष्पा वर्मा आ अवधेश मिश्रा के प्रमुख भूमिका बा. निर्माता के॰ एस॰ साईबाबा आ ए॰ दास के एह फिलिम के निर्देशक बाड़े सुब्बाराव गोसांगी जे आखिरी रास्ता, शिवा जइसन फिल्म निर्देशित कर चुकल बाड़े. फिल्म के गीतकार विनय बिहारी, प्यारेलाल यादव, संगीतकार राजेश-रजनीश हउवें.
(स्रोत – प्रशांत – निशान्त)
Categories: कलाकार, फिल्म |
No Comments »
by admin
भोजपुरी फिलिमन जुबिली स्टार दिनेश लाल यादव ‘निरहुआ’ आ उनुकर भाई प्रवेश लाल यादव के आजुकाल्हु पूरा बिहार में धूम मचल बा. ‘निरहुआ इंटरटेनमेंट प्रा. लि.’ के बैनर में बनल ‘औलाद’ पिछला हफ्ता बिहार के 40 गो से बेसी सिनेमाघर में रिलीज कइल गइल आ हरजगह एकरा शानदार ओपनिंग मिलल बा. देकेवालन में औरतन के संख्या बहुते बा. चर्चित निर्देशक असलम शेख निर्देशित ई फिल्म सभका नीमन लागल बा. फिल्म के कई गो गाना, जइसे कि ‘जुग-जुग जियस ललनवा, चिठठी लिखतानी बुझीह न तार बलमू, उमरिया भईल बा प्यार के, बोले फटाफट अंग्रेजी लोग का जुबान पर पहिलही चढ़ गंइल बा. युपी व मुंबई में सुपरहिट औलाद उत्तर प्रदेश में कई सिनेमाघरन में पचास दिन पूरा करे का ओर बढ़त बा.
(स्रोत – प्रशांत-निशांत)
Categories: कलाकार |
1 Comment »
by admin
भोजपुरी फिलिमन के जुबिली स्टार दिनेशलाल ‘निरहुआ’ के होम प्रोडक्शन फिल्म ‘औलाद’ यु.पी. आ और मुंबई में धमाल मचवला का बाद 5 अगस्त से बिहारो में रिलीज होखे जा रहल बा. एह संपूर्ण पारिवारिक मनोरंजक फिल्म में हर वर्ग के दर्शकन लायक मनोरंजन के फुल डोजो बा. फिल्म के निर्देशन भोजपुरी के चर्चित निर्देश असलम शेख कइले बाड़न. औलाद के कलाकारन में दिनेश लाल यादव ‘निरहुआ’, प्रवेश लाल यादव, पाखी हेगड़े, शुभी शर्मा, मनोज टाईगर, अवधेश मिश्रा, संजय पाण्डेय, अयाज खान, अनिल यादव, रत्नेश, माया यादव, आ किरण यादव के खास भूमिका बा. फिल्म के गाना विनय बिहारी, प्यारे लाल यादव आ श्याम देहाती के लिखल हवे आ कर्णप्रिय संगीत राजेश-रजनीश के दिहल. फिल्म में एक्शन, इमोशन, आ रोमांस के बेजोड़ संगम देखे के मिली.
बकौल निरहुआ हमनी का भोजपुरिया दर्शकन खातिर एगो अनमोल फिल्म बनवले बानी जवना के देख के पूरा परिवार खुश हो जाई.
(स्रोत – प्रशांत निशांत)
Categories: कलाकार, फिल्म |
No Comments »
by admin
भोजपुरी सिनेमा के सुपरहिट जोड़ी दिनेश लाल यादव ‘निरहुआ’ आ पाखी हेगड़े अब आ रहल बा लोग प्रेम कहानी ‘‘निरहुआ मेल’’ मेल में. जवना के श्री प्रियंका पिक्चर्स का बैनर में निर्माता के. एस. साईं बाबा आ ए. दासू बनावत बाड़े आ जी. सुब्बा राव निर्देशन करत बाड़े. हाल में एहजोड़ी के सुपरहिट फिलिमन में ‘‘कईसे कहीं तोहरा से प्यार हो गईल’’, ‘‘शिवा’’ आ ‘‘आखिरी रास्ता’’ जैसी सुपरहिट फिलिमन के निर्देशनो जी सुब्बेराव कइले बाड़न.
फिल्म में दिनेशलाल यादव ‘निरहुआ’’, पाखी हेगड़े, मनोज टाईगर, गोपाल राय, ललन सिंह, रोजा उस्मानी, आ अवधेश मिश्रा के किरदार खास बाड़ी सँ. फिल्म के कहानी लेखक के. के. सिंह, गीतकार विनय बिहारी, प्यारे लाल यादव ‘‘कवि’’, संगीतकार राजेश-रजनीश, आ छायाकार अमर हउवन. फिल्म के पोस्ट प्रोडक्शन के काम चल रहल बा आ दुर्गा पूजा का बेरा एकरा के रिलीज करे के योजना बा.
(स्रोत : प्रशांत निशांत)
Categories: कलाकार, फिल्म |
1 Comment »
ces_Latn bho_Deva hin_Deva mai_Deva eng_Latn ces_Latn bho_Deva bho_Deva mai_Deva fra_Latn ces_Latn bho_Deva bho_Deva bho_Deva mai_Deva eng_Latn ces_Latn bho_Deva bho_Deva bho_Deva mai_Deva fra_Latn